b'\n_START_ARTICLE_\nPiero Dusio\n_START_SECTION_\n\xc5\xbdivljenjepis\n_START_PARAGRAPH_\nPiero Dusio je v letih 1921 in 1922 odigral tri tekme za italijanski nogometni klub Juventus, toda zaradi po\xc5\xa1kodbe kolena je moral nogometno kariero kon\xc4\x8dati in preusmeril se je v dirkanje. V sezoni 1937 je zmagal na dirki Mille Miglia, bil je \xc5\xa1esti tudi na dirki za Veliko nagrado Italije v sezoni 1936. Ustanovil pa je tudi manj\xc5\xa1e dirka\xc5\xa1ko mo\xc5\xa1tvo Scuderia Torino ter tovarno Consorzio Industriale Sportiva Italia, ki se je kasneje preimenovala v Cisitalia. V Formuli 1 je nastopil le na doma\xc4\x8di in zadnji dirki sezone 1952, kjer se mu z dirkalnikom Cisitalia D46 lastnega privatnega mo\xc5\xa1tva ni uspelo kvalificirati na dirko. Umrl je leta 1975 v Argentini, kamor se je nekaj let pred smrtjo preselil.'